b"\n_START_ARTICLE_\nBoreplatform\n_START_SECTION_\nForskellige typer platforme\n_START_PARAGRAPH_\nDer findes forskellige typer platforme, med hver sine egenskaber.\n_START_SECTION_\nProduktionsplatform\n_START_PARAGRAPH_\nHer produceres olien, det vil sige at her pumpes olien op af reservoiret. R\xc3\xa5olien renses for sand, kalk og andre urenheder. Derefter skilles eventuelle gasser fra, og den rene r\xc3\xa5olie pumpes enten i land til et olieraffinaderi eller over p\xc3\xa5 et tankskib der sejler olien i land._NEWLINE_Enkelte produktionsplatforme har et boret\xc3\xa5rn fast om bord._NEWLINE_Der er tit beboelse p\xc3\xa5 produktionsplatforme.\n_START_SECTION_\nBoreplatform\n_START_PARAGRAPH_\nKaldes ogs\xc3\xa5 en bore-rig. En platform hvis prim\xc3\xa6re form\xc3\xa5l er at bore br\xc3\xb8nde. Der er to undertyper af boreplatforme Jackup Rig, Semisub. Begge typer kan flyttes.\n_START_SECTION_\nJackup\n_START_PARAGRAPH_\nEn jackup er en platform der kan h\xc3\xa6ves op af vandet ved at s\xc3\xa6nke ben ned til havbunden. N\xc3\xa5r benene er h\xc3\xa6vet helt op flyder platformen p\xc3\xa5 vandet som en pram. Den har typisk ingen fremdrift, og m\xc3\xa5 derfor sl\xc3\xa6bes af sl\xc3\xa6beb\xc3\xa5de. Jackup'en kan ikke operere p\xc3\xa5 dybt vand, og er begr\xc3\xa6nset af benenes l\xc3\xa6ngde._NEWLINE_Jackup'en sejles til positionen hvor der skal bores, hvorefter benene s\xc3\xa6nkes ned og platformen h\xc3\xa6ves op over vandet. Hvis der skal bores ved en produktionsplatform kan jackup'en h\xc3\xa6ves s\xc3\xa5 h\xc3\xb8jt at boret\xc3\xa5rnet kan flyttes ind over produktionsplatformen.\n_START_SECTION_\nSemisub\n_START_PARAGRAPH_\nEn semisub flyder altid p\xc3\xa5 vandet, b\xc3\xa5ret oppe af store pontoner uner vandet. Semisub's har tit egen fremdrift. Semisub'en holdes i position med enten trustere eller med ankre. Semisub's kan operere p\xc3\xa5 endog meget store dyber, dog kun hvis der bruges trustere til positionering._NEWLINE_Stabiliteten af semisub'en opn\xc3\xa5s ved at den del af strukturen der findes i b\xc3\xb8lge-zonen er relativt lille. Derfor er der ikke store bev\xc3\xa6gelser p\xc3\xa5 grund af b\xc3\xb8lger.\n_START_SECTION_\nBeboelsesplatform\n_START_PARAGRAPH_\nEnten en flytbar platform (en ombygget jackup) eller en fast platform, hvor der er beboelse."